Foreløbige beregninger tyder på, at Hjørring Kommune kommer til at miste op mod 11 millioner kroner på en ny omlægning af statens tilskud til kommunernes sundhedsbudgetter. Det skriver Nordjyske.

Omlægningen kommer til at gøre ondt på kommunens borgere, hvis beregningerne virkelig viser sig at holde stik.  Derfor er borgmester Arne boelt (S) noget utilfreds. Byrådet skal nemlig finde millionerne ved at skære ned på servicen inden for sundheds- og ældreområdet. - Man skal være forsigtig med den slags omlægninger. Det her kommer til at gå hårdere ud over Hjørring end den rige Frederiksberg Kommune, siger Arne Boelt til avisen.